open-index/open-wikipedia-markdown huggingface dataset:
Megan Hilty

**Megan Kathleen Hilty** (s. 29. maaliskuuta 1981) on yhdysvaltalainen näyttelijä ja laulaja. Hän on tullut tunnetuksi muun muassa televisiosarjoista *[[Smash (televisiosarja)|Smash]]* (2012–2013) ja *[[Sean Saves the World]]* (2013–2014) sekä Broadway-musikaaleista *[[Wicked]]* (2005–2006) ja *[[9 to 5]]* (2009).

## Ura
Vuonna 2005 Hilty sai Glindan roolin Broadway-musikaalista *Wicked*, jossa hän näytteli toukokuuhun 2006 asti. Hilty näytteli roolia myös Pohjois-Amerikan kiertueella samana vuonna sekä Los Angelesin tuotannossa vuosina 2007–2009.

Vuonna 2009 Hilty esitti Doralee Rhodesia uudessa Broadway-musikaalissa *9 to 5*. Hilty osallistui myös musikaalin suunnittelemiseen.

Hilty on kertonut hakeutuneensa televisiorooleihin saadakseen lisää näkyvyyttä, koska moniin teatterirooleihin halutaan tunnettu nimi. Hilty teki vierailurooleja muun muassa televisiosarjoissa *[[Täydelliset naiset]]*, *[[Bones]]* ja *[[Melissa & Joey]]*. Vuonna 2011 Hilty sai roolin NBC-kanavan musikaalidraamasarjasta *Smash*. Hiltyn roolihahmo on Broadway-konkari Ivy Lynn, joka tavoittelee Marilyn Monroen roolia uudessa musikaalissa *Bombshell*. Sarjan tuottajat halusivat rooliin nimenomaan Hiltyn; Hilty oli aiemmin työskennellyt NBC-kanavaa johtavan Robert Greenblattin kanssa musikaalissa *9 to 5*. Hilty on sanonut olevansa otettu siitä, että saa olla mukana sarjassa edustamassa teatteriyhteisöä. *Smash*-sarjaa esitettiin kahden kauden verran vuosina 2012–2013.

*Smash*-sarjan päätyttyä Hilty sai roolin uudesta komediasarjasta *Sean Saves the World*, jonka esittäminen alkoi syyskuussa 2013.

Keväällä 2012 Hilty näytteli *Herrat pitävät vaaleaveriköistä* -näytelmässä Lorelei Leetä, jota Marilyn Monroe oli aikoinaan esittänyt samannimisessä elokuvassa. New York Timesin arvostelussa Hiltyn roolisuoritus arvioitiin paremmaksi kuin Monroen.

Hiltyn ensimmäinen sooloalbumi *It Happens All the Time* julkaistiin 12. maaliskuuta 2013.

## Yksityiselämä
Hilty meni naimisiin Brian Gallagherin kanssa Las Vegasissa 2. marraskuuta 2013.

## Lähteet

## Aiheesta muualla
*
Ruokovirta

**Ruokovirta** on Maaninganjärven ja Ruokoveden välinen kanava Maaningalla, Iisalmen–Kuopion väylällä. Kanava on rakennettu 1878–1879. Sen pituus on 370 metriä, sulun pituus 36,8 metriä, syväys 1,2 metriä.

Sen viereen valmistui 1965 Hyvärinvirran avokanava, jolle liikenne Ruokovirran kanavalta siirtyi.

## Lähteet
Vihtori Alava

**Vihtori Alava** (ent. **Forsberg**; 23. syyskuuta 1870 Virolahti – 5. huhtikuuta 1935 Helsinki) oli suomalainen kielitieteilijä, joka tutki suomalais-ugrilaisia kieliä ja kansanrunoutta.

## Elämä ja ura
Alava oli kotoisin Virolahdelta. Hänen isänsä oli maanviljelijä ja majatalonpitäjä. Jo koulupoikana Alava innostui keräämään kansanrunoutta kotiseudullaan ja kauempanakin. Ylioppilaaksi päästyään 1890 hän jatkoi harrastustaan, joka johti tutkimaan kansan elämää, varsinkin sen henkistä perinnettä.

Alava aloitti kansantietouden keruun Länsi-Inkerissa kesällä 1891. Tältä matkalta Alava sai kootuksi runoja ja loitsuja seka taikoja ja satuja kaikkiaan 1&nbsp;541 numeroa. Tämän jälkeen hän teki tutkimusmatkansa Inkeriin vuosina 1892 (Kurkolanniemi), 1894 (Pohjois-Inkeri), 1897 (Narvusi ja Kattila) ja 1901 (Länsi- ja Keski-Inkeri). Koottuja kansanrunoja on painettu *[[Suomen kansan vanhat runot]]* -teossarjaan, pelkästään länsi-inkeriläisiä runoja on siinä lähes 400 sivua, ne hän on itse toimittanut julkisuuteen vuonna 1916. Vuonna 1895 hän teki matkan Tverin Karjalaan.

Alava oli vuodesta 1903 Suomalaisen Kirjallisuuden Seuran kustannusvaraston hoitaja. Hän toimi vuosien 1905–1905 viimeisillä säätyvaltiopäivillä talonpoikaissäädyn pikakirjoittajana sekä uuden eduskunnan pikakirjoittajana vuosina 1907–1908. Alava osallistui Maalaisliiton perustamiseen. Hän toimitti Helsingissä ilmestyneitä *[[Talonpojan Lehti|Talonpojan Lehteä]]* ja *[[Maalainen|Maalaista]]* vuosina 1906–1907.

Inkeriläisten kansantietoutta kootessaan Alavalla oli aikomus ryhtyä selvittämään sitä tutkimuksissaan, mutta muut tehtävät tulivat esteeksi ja näin hänen oli luovuttava tiedemiehen tutkimuksista. Elämänuransa aikana hän toimi muun muassa opettajana, kanslistina, liikemiehenä ja viimeksi kirjanpitäjänä kuolemaansa asti.

## Muuta
Tulevat Viron valtionpäämiehet Konstantin Päts ja Jaan Teemant asuivat vuosina 1906–1908 Alavan omistamalla Mäkelän maatilalla Helsingin maalaiskunnan Hämeenkylässä. Alava tarjosi heille piilopaikan, sillä he olivat paenneet Virosta saatuaan kuolemantuomion toiminnastaan vuoden 1905 vallankumouksen aikana. Alava oli hankkinut Skobbas-nimisestä talosta erotetun Mäkelän tilan kesänviettopaikakseen vuonna 1902.

## Tuotantoa
* *Vatjalaisia häätapoja, lauluja ja -itkuja* (1908)
* *Matkamuistelmia Tverin Karjalasta kesällä 1895* (1912)

## Lähteet
* Haltsonen, Sulo: ”Vihtori Alava satavuotismuisto”. Lehdessä *Inkeriläisten Viesti* 10/1970.

### Viitteet

## Aiheesta muualla
* V. Alava : Vanhassa Inkerissä keräilymatkoilla. Muistelmia 35 vuoden takaa, Helsingin Sanomat, 27.11.1927, nro 322, s. 19, Kansalliskirjaston digitaaliset aineistot
Johannes Ruths

**Johannes Ruths** (1879–1935) oli ruotsalainen insinööri. Hän keksi höyryakkumulaattorin. Ruths toimi myös Suomessa lyhyen aikaa. Hän oli 1914–1916 Kouvolassa Kymi Oy:n varatoimitusjohtaja ja tekninen johtaja.

## Lähteet
NHL-kausi 1955–1956

**NHL-kausi 1955–1956** oli National Hockey Leaguen historian 39. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Montreal Canadiens, joka kukisti finaalisarjassa Detroit Red Wingsin otteluvoitoin 4–1. Kyseessä oli NHL:n olemassaolon aikana Canadiensin seitsemäs ja seuran koko historian kahdeksas Stanley Cup -mestaruus.

Runkosarjan piste- ja maalipörssin, Art Ross Trophyn sekä Hart Trophyn voitti Montreal Canadiensia edustanut Jean Béliveau. Hän keräsi pelaamissaan 70 ottelussa kaikkiaan 88 tehopistettä, joista 47 oli maaleja ja 41 syöttöpisteitä. Béliveau oli myös pudotuspelien pistepörssin ykkönen tehtyään 10 pudotuspeliottelussa 19 tehopistettä, joista 12 oli maaleja ja 7 maaliin johtaneita syöttöjä.

Parhaalle puolustajalle jaettava Norris-palkinto annettiin toisen kerran peräkkäin Canadiensissa pelanneelle Doug Harveylle. Parhaan tulokkaan Calder Memorial Trophyn puolestaan sai Detroit Red Wingsin Glenn Hall.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

 
### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
Jääkiekon 3. divisioonan maailmanmestaruuskilpailut 2014

**Jääkiekon 3. divisioonan maailmanmestaruuskilpailut 2014** pelattiin keväällä 2014 Luxemburgissa. Turnauksen voittaja Bulgaria nousi seuraavaksi vuodeksi 2. divisioonaan. 

## Joukkueet
* 
* 
* 
* 
* 
* 

## Turnaus

**Ottelut**  Otteluiden alkamisajat ovat Luxemburgin aikoja. (UTC+2)

## Katso myös
* Jääkiekon maailmanmestaruuskilpailut 2014
* Jääkiekon 1. divisioonan maailmanmestaruuskilpailut 2014
* Jääkiekon 2. divisioonan maailmanmestaruuskilpailut 2014

## Lähteet
* IIHF: 3. divisioonan turnaus 2014
Rudbeckius

**Rudbeck** tai **Rudbeckius** voi viitata seuraaviin henkilöihin:

* Erik Rudbeck (kirjailijanimeltään Eero Salmelainen) (1830–1867), suomalainen kansanrunouden tutkija
*Johannes Rudbeckius (1581–1646), ruotsalainen piispa
*Nicolaus Johannis Rudbeckius (1622–1676), ruotsalainen piispa
*Olof Rudbeck vanhempi (1630–1702), ruotsalainen oppinut
*Olof Rudbeck nuorempi (1660–1740), ruotsalainen oppinut
*Thure Gustaf Rudbeck (1714–1786), ruotsalainen kenraali, vapaaherra, poliitikko ja virkamies.

## Katso myös
* Päivänhatut (*Rudbeckia*), kasvisuku
Olle

**Olle** on pohjoismainen miehen etunimi. Se kehittyi keskiajalla Olofin lempimeksi ja yleistyi erityisesti 1800-luvulla.  Suomessa Olle-nimisiä on Digi- ja väestötietoviraston tietojen mukaan ollut vuoden 2019 loppuun mennessä 541.

## Tunnettuja Olle-nimisiä henkilöitä
*Olle Adolphson (1934–2004), ruotsalainen säveltäjä, laulaja, lauluntekijä ja kitaristi
*Olle Alsing (s. 1996), ruotsalainen jääkiekkoilija
*Olle Anckar (s. 1941), suomalainen taloustieteilijä
*Olle Anderberg (1919–2003), ruotsalainen painija
*Olle Bexell (1909–2003), ruotsalainen yleisurheilija
*Olle Björklund (1916–1981), ruotsalainen näyttelijä ja uutisankkuri
*Olle Boström (s. 1990), ruotsalainen suunnistaja
*Olle Bærtling (1911–1981), ruotsalainen taidemaalari ja kuvanveistäjä
*Olle Eksell (1918–2007), ruotsalainen taidegraafikko, professori ja kirjailija
*Olle Goop (1943–2022), ruotsalainen raviohjastaja
*Olle Gunneriusson (1924–1982), ruotsalainen ampumahiihtäjä
*Olle Hansson (1904–1991), ruotsalainen maastohiihtäjä
*Olle Hedberg (1899–1974), ruotsalainen kirjailija
*Olle Hellbom (1925–1982), ruotsalainen elokuvaohjaaja
*Olle Herold (1915–1989), venäläissyntyinen suomalainen yritysjohtaja 
*Olle Holmberg (1893–1974), ruotsalainen kirjallisuustieteilijä
*Olle Holmquist (1936–2020), ruotsalainen pasunisti
*Olle Häger (1935–2014), ruotsalainen toimittaja ja dokumenttiohjaaja
*Olle Kaján (1911–1938), suomalainen merimaalari
*Olle Kärner (s. 1977), virolainen suunnistaja
*Olle Laessker (1922–1992), ruotsalainen yleisurheilija
*Olle Lanner (1884–1926), ruotsalainen voimistelija
*Olle Larsson (1928–1960), ruotsalainen soutaja
*Olle Leino (1932–2021), ruotsinsuomalainen toimittaja ja kirjailija
*Olle Liss (s. 1992), ruotsalainen jääkiekkoilija
*Olle Lycksell (s. 1999), ruotsalainen jääkiekkoilija
*Olle Länsberg (1922–1998), ruotsalainen kirjailija
*Olle Norberg (s. 1963), Ruotsin avaruushallinnon pääjohtaja
*Olle Nordin (s. 1949), ruotsalainen jalkapallovalmentaja
*Olle Nygren (1929–2021), ruotsalainen speedway-kuljettaja
*Olle Rimfors (1896–1994), ruotsalainen urheiluvaikuttaja
*Olle Rinman (1908–1985), ruotsalainen purjehtija
*Olle Sarri (s. 1972), ruotsalainen näyttelijä
*Olle Sildre (s. 1973), virolainen jääkiekkoilija ja valmentaja
*Olle Sirén (1926–2015), suomalainen lehtori ja paikallishistorian tutkija
*Olle Spring (s. 1942), suomalainen toimittaja
*Olle Svensson (1904–1972), ruotsalainen kirjailija
*Olle Tandberg (1918–1996), ruotsalainen nyrkkeilijä  
*Olle Åberg (1925–2013), ruotsalainen keskimatkojen juoksija
*Olle Åhlund (1920–1996), ruotsalainen jalkapalloilija

## Lähteet

## Aiheesta muualla
Jurassic Park: The Game

**Jurassic Park: The Game** on Telltale Gamesin kehittämä ja julkaisema *[[Jurassic Park]]* -elokuvan jälkeisiin tapahtumiin perustuva seikkailu- ja roolipeli. Peli julkaistiin Microsoft Windowsille, OS X:lle, iOS:lle, PlayStation Networkissa ja Xbox 360:lle vuonna 2011. Pelin päähenkilönä toimii ensimmäisestä *Jurassic Park* -elokuvasta ja -kirjasta tuttu Gerry Harding ja tämän tytär Jessica. Pelissä nähdään uusia hahmoja ja dinosauruksia.

## Juoni

Salakuljettajat ihmettelevät miksei Dennis Nedry (ensimmäisestä *Jurassic Park* -elokuvasta) ole tuonut lähetystään perille. Miles  Chadwick ja Nima Cruz lähtevät etsimään miestä ja löytävät tämän kuolleena autostaan. Dilophosaurus-lauma hyökkää kaksikon kimppuun ja Miles kuolee. Nima pääsee pakoon, mutta myrkyllinen Troodon ehtii purra häntä. Gerry Harding ja tämän tytär pelastavat Niman.

Gerry vie Niman saaren vierailukeskukseen ja hoitaa tämän kuntoon. Tyrannosaurus Rexin hyökätessä Nima jopa auttaa Gerryä suojelemaan Jessicaa pedolta. Myöhemmin saarelle saapuu kolme palkkasoturia (William "Billy" Yoder, Oscar Morales ja Daniel Cafaro) etsimään elossa olevia. Soturit pelastavat Gerryn tyttäreineen ja pidättävät Niman.

Matka jatkuu kohti saarella asuvaa tri. Laura Sorkinin ja tämän apurin David Pankitin majapaikkaa. David on kuollut, mutta tri. Sorkin löytyy. Nima yrittää paeta helikopterilla, jolloin se tekee pakkolaskun maahan.

Ryhmä pakenee Velociraptoreilta saaren huoltotunneleihin, johon he jäävät myös jumiin. Oscar saa surmansa, mutta muut onnistuvat pakenemaan. Heille selviää, että Nimaa purrut Troodon on tehnyt pesän tunneleihin ja samalla tappanut lentäjä Daniel Cafaron.

Elossa olevat pakenevat suurelle vesialtaalle, jossa pidetään valtavaa Tylosaurusta. Tylosaurus saa tri. Sorkinin saaliikseen ja samalla Billy Yoder nappaa Nimalla olleen partavaahto-purkin, jossa Nedryn varastamat alkiot ovat. Yoder pakenee paikalta, mutta Gerry, Nima ja Jessica löytävät tien ulos sukeltamalla vesialtaaseen itse ja uimalla viemäreihin.

Kolmikko törmää Yoderiin satamalla, jonne myös T.rex on saapunut. Rex tappaa Yoderin ja myös ehkä Niman (riippuu siitä haluaako pelaaja pelastaa alkiot vai Jessican). Pelin loputtua kuitenkin Gerry ja Jessica (sekä vaihtoehtoisesti myös Nima) lähtevät saarelta satamassa olleella veneellä.

## Pelissä esiintyvät dinosaurukset
* *[[Tyrannosaurus rex]]*
* *[[Velociraptor]]*
* *[[Dilophosaurus]]*
* *[[Triceratops]]*
* *[[Pteranodon]]*
* *[[Parasaurolophus]]*
* *[[Troodon]]*
* *[[Tylosaurus]]*
* *[[Compsognathus]]*
* *[[Herrerasaurus]]*

## Lähteet
Juhani Ruutu

**Kaarle Juhani Ruutu** (6. heinäkuuta 1922 Helsinki – 18. elokuuta 2015 Lahti) oli suomalainen kenraalimajuri.

Ruutu osallistui talvi- ja jatkosotaan ensin varusmiehenä ja sitten reservinupseerina. Hän valmistui ylioppilaaksi 1940, upseeriksi kadettikoulusta 1944 ja yleisesikuntaupseeriksi 1957. Ruutu oli vuosina 1966–1969 Pääesikunnan operatiivisen toimiston päällikkö. Hän oli 1960-luvulla Suomen alueellisen puolustusjärjestelmän keskeisimpiä suunnittelijoita. Pääesikuntauransa jälkeen hän oli Uudenmaan rakuunapataljoonan komentaja 1969–1971, Kaakkois-Suomen sotilasläänin esikuntapäällikkö 1972–1973, Sotakorkeakoulun johtajan apulainen ja johtaja 1973–1977 sekä Kaakkois-Suomen sotilasläänin komentaja 1977–1980. Ruutu oli myös kadettikoulun sotahistorian opettaja 1957–1958 ja maanpuolustuskurssien sotilaallisen maanpuolustuksen opettaja 1965–1969. Hänet ylennettiin majuriksi 1961, everstiluutnantiksi 1966, everstiksi 1972 ja kenraalimajuriksi 1976. Hän oli myös kunnallispolitiikassa Hämeenlinnan kaupunginhallituksen jäsenenä 1962–1963.
Ruudun isä oli professori Yrjö Ruutu. Eversti Kalle Ruutu oli hänen poikansa.

## Lähteet
Jurassic Park: Trespasser

**Jurassic Park: Trespasser** (myös nimellä **Trespasser: The Lost World - Jurassic Park** tai lyhyesti **Trespasser**) on DreamWorks Interactiven kehittämä ja Electronic Artsin julkaisema *[[Kadonnut maailma – Jurassic Park]]* -elokuvan jälkeisiin tapahtumiin sijoittuva videopeli. Aikanaan pelin tuli mullistaa videopelin grafiikka ja tehosteet, mutta koska pelin julkaisemisessa kiirehdittiin liikaa, on peliä pidetty vuoden 1998 huonoimpana videopelinä.

## Juoni
Nuori Anne-niminen nainen on häämatkalla Costa Ricaan. Lentokoneeseen tulee tekninen vika ja kone pakkolaskeutuu Isla Sorna -dinosaurussaarelle. Anne on ainut elossa oleva matkustaja, joten hän lähtee kulkemaan saarta pitkin etsien mahdollista pelastusta ennen kuin huomaa InGen-yhtiön kyltin ja tajuaa olevansa Jurassic Parkin alue B:llä. Anne selviytyy dinosauruksista saarelta löytämiensä aseiden avulla, jotka jäivät sinne InGenin metsästäjiltä (elokuvassa *Kadonnut maailma – Jurassic Park*).

### John Hammondin muistelmat
Pelin aikana kuullaan otteita John Hammondin muistelmista, joissa hän kertoo puiston rakentamisesta ja dinosaurusten luomisesta sekä onnettomuudesta Isla Nublar -saarella. Joissain kohdissa peliä pelaaja voi saada vinkin kuunnellessaan kyseisiä muistelmia.

## Triviaa
* Kun Anne avaa tietokoneet InGen Lab -tasolla, koneen käynnistyessä nähdään päivämäärän olevan perjantai 1. toukokuuta 1998 eli noin vuosi *[[Kadonnut maailma – Jurassic Park]]in* tapahtumista.
* Vaikka pelin tapahtumapaikkana toimii Isla Sorna, on saaressa huomattavia eroja kirja- ja elokuvaversioiden saareen. Pelissä saari on huomattavasti pienempi, mutta se sisältää silti samoja tapahtumapaikkoja joita nähdään elokuvassa.
* Koska peli julkaistiin etuajassa, on siitä leikattu pois paljon dinosauruksia ja paikkoja (esimerkiksi Pine Valley -taso leikattiin pelistä pois mutta osa siitä näkyy pelin demoversiossa. Plantation House -rakennuksen piti puolestaan olla myös oma tasonsa mutta se leikattiin myöhemmin pois ja siirrettiin Jungle Road -tasolle.

## Pelissä esiintyvät dinosaurukset
* *[[Tyrannosaurus rex]]*
* *[[Velociraptor]]*
* *[[Brachiosaurus]]*
* *[[Stegosaurus]]*
* *[[Albertosaurus]]*
* *[[Triceratops]]*
* *[[Parasaurolophus]]*
* *[[Apatosaurus]]* (ei esiinny pelissä, mutta kuullaan Jonh Hammondin muistelmissa pelin aikana)
* *[[Gallimimus]]* (ei esiinny pelissä, mutta kuullaan Jonh Hammondin muistelmissa pelin aikana)
* *[[Compsognathus]]* (ei esiinny pelissä, mutta sen sirkuttava ääni kuulu joissain kohdissa peliä)
* *[[Allosaurus]]* (Vain luuranko)

## Lähteet

## Aiheesta muualla
*
Soili Perkiö

**Soili Perkiö** (s. 28. maaliskuuta 1958 Helsinki) on suomalainen säveltäjä ja Sibelius-Akatemian musiikkikasvatuksen lehtori. Perkiö on säveltänyt yhteistyökumppaninsa, kirjailija Hannele Huovin runoja lauluksi usealla levyllä, alkaen lastenlevystä Vauvan vaaka (1995). He saivat vuonna 2009 yhdessä lastenkulttuurin valtionpalkinnon. 

Varhaisiän musiikinopettajat ry:n myöntämän Vuoden lastenlevy -tunnustuksen Perkiö sai vuonna 2012 yhdessä Liisa Kallion kanssa julkaistusta teoksestaan Pikku Papun laulut, vuonna 2014 yhdessä Hannele Huovin kanssa *Muumiperheen lauluretki* -albumista ja vuonna 2019 levystä *Nallen talvi*, jolla on Perkiön sävellyksiä ja Matti Kallion sovituksia Eppu Nuotion runoihin. Vuonna 2019 Perkiö sai Pro Finlandia -mitalin.

## Kirjoja
(osin)
* Hilkka Hautsalo, Eve Alho, Soili Perkiö, kuvitus: Maija Ranta: Vauvojen laulun aika. WSOY. 1993.
* Soili Perkiö & Hannele Huovi, kuvitus Kristiina Louhi: Vauvan vaaka. Lauluja ja leikkejä vauvaperheille. Tammi. 1995, (10. painos, 2012). Teokseen liittyvä CD-levy ja runokirja erillisjulkaisuja.
* Liisa Kallio & Soili Perkiö: Pikku Papun laulut. Tammi. Teokseen liittyy CD-levy.
* Soili Perkiö & Hannele Huovi, kuvitus Kristiina Louhi: Karvakorvan laulupurkki. Lauluja ja leikkejä lapsiperheille. Tammi, 2010.
* Eeva Halonen, Leena Järvenpää ja Soili Perkiö (toim.), kuvitus: Minna-Kaisa Kuosmanen: Lumilauluja lapsille. Lasten parhaat kirjat.
* Hannele Huovi & Soili Perkiö, kuvitus Kristiina Louhi: Tammen kultainen laulukirja. Tammi. 2011.
* Soili Perkiö: Häntä pystyyn! Laulu- ja rytmileikkejä. Tammi.
* Hannele Huovi & Soili Perkiö, kuvitus Jukka Lemmetty: Urpon ja Turpon lauluja. Tammi, 2011.  Teokseen liittyvä CD erillisjulkaisuna.
* Soili Perkiö (toim.), kuvitus Terese Bast: Soiva laulukirja. 50 suomalaista lastenlaulua. Paina nappia ja laula mukana! Tammi, 2013.
* Soili Perkiö & Hannele Huovi, kuvitus Riina ja Sami Kaarla: Muumiperheen lauluretki. Tammi. 2014. Teokseen liittyy CD-levy.

## Diskografia
(osin, erillisjulkaisuja)
### Albumit
* , Tammi.
* , Tammi.   
* , Tammi, 

## Lähteet

## Aiheesta muualla
* Soili Perkiö (tammi.fi)
Suomen joukkue Kanada-cupissa 1976

**[[Suomen jääkiekkomaajoukkue]]** vuoden 1976 Kanada-cupissa, jossa Suomi jäi alkusarjaan. 

## Kokoonpano
***Päävalmentaja:**  Lasse Heikkilä

## Lähteet

* Eliteprospects.com - Finland 1976
* Hockey Hall Of Fame - Finland roster Canada Cup 1976
Vanilla Ninja (albumi)

**Vanilla Ninja** on virolaisen Vanilla Ninja -yhtyeen esikoisalbumi. Se julkaistiin ainoastaan Virossa 30. toukokuuta 2003. Se sijoittui Viron albumilistan ykkössijalle. Yhtye osallistui albumilla olevalla ”Club Kung Fu” -kappaleella Viron Eurolaul-kilpailuun. Kappale julkaistiin singlenä, ja se sijoittui Saksan singlelistalla sijalle 95.

Albumi sisältää kappaleita sekä viroksi että englanniksi. Se on yhtyeen ainut albumi, jolla on vironkielisiä kappaleita.

## Kappalelista

## Lähteet
Traces of Sadness

**Traces of Sadness** on virolaisen Vanilla Ninja -yhtyeen toinen studioalbumi. Se julkaistiin kesäkuussa 2004. 

Albumille sisältyvät menestyneet singlet ”Tough Enough”, ”Liar” and ”When the Indians Cry”. Se sijoittui Saksan albumilistalla kolmannelle sijalle, Itävallassa neljännelle sijalle ja Sveitsissä sijalle 14. Puolassa albumi sijoittui sijalle 37.

Albumia on myyty kultalevyyn oikeuttava määrä (100&nbsp;000 kappaletta) Saksassa ja Itävallassa (15&nbsp;000 kappaletta).

## Kappalelista

## Lähteet
Glee: The Music, Volume 2

**Glee: The Music, Volume 2** on toinen albumi FOXin televisiosarjasta Glee, jota esittää suomessa Sub. Se sisältää cover-versioita ensimmäisen tuotantokauden yhdeksännestä-kolmannestatoista ensimmäisestä jaksosta, ja se julkaistiin 4. joulukuuta 2009. 
Kaikki kappaleet albumilta julkaistiin digitaalisina singleinä ja esitettiin sarjassa, lukuun ottamatta kappaletta "Don't Make Me Over", jota käytettiin vain instrumentaalina. 

## Kriittinen vastaanotto

*[[Allmusic]]in* Andrew Leahey kommentoi, että soundtrack tuntui "hieman hätäiseltä" albumin julkaisupäivämäärän johdosta, ja siksi, koska se sisältää musiikkia vain sarjan viidestä jaksosta. Hän kuitenkin kehui Ushkowitzin, Rileyn ja McHalen lisääntyneitä lauluosuuksia. Leahey totesi, että "Siitä huolimatta, Lea Michele ja Matthew Morrison jatkavat sarjan pyörien viemistä.", kutsuen Morrisonin mash-upia kappaleista "Don't Stand So Close to Me" ja "Young Girl" "albumin kekseliäimmiksi lauluiksi".

Christopher John Farley, *The Wall Street Journalilta* kommentoi, että Michelellä, Rileyllä ja McHalella on "eniten erottuvimmat äänet" kaikista Gleen näyttelijöistä vihjaillen, että Michelen tulkinta kappaleesta "Don't Rain on My Parade" "tulee saamaan jotkut kuuntelijat haluamaan hänet takaisin Broadwaylle". Brian Linder *[[IGN]]:ltä* arvioi kappaleen "Endless Love" "ihanaksi" ja "Don't Stand So Close to Me"/"Young Girlin" "luovaksi mash-upiksi", mutta totesi: "nämä kappaleet eivät ole läheskään niin vahvoja, jos ne esitetään ohjelman ulkopuolella." Linder arveli, että Rileyn esitys kappaleesta "And I'm Telling You I'm Not Going" oli "hyvässä asemassa Jennifer Hudsonin kanssa", ja uskoi Michelen coveria kappaleesta "My Life Would Suck Without You" albumin parhaimmaksi kappaleeksi.

## Kappaleet

## Listasijoitukset

## Julkaisuhistoria

## Lähteet

* Glee Wikia Viitattu 30.4.2013 
* Suomen listasijoitukset Viitattu 30.4.2013
* iTunes Viitattu 30.4.2013 
* Allmusic Viitattu 30.4.2013
Kuşadası

**Kuşadası** on kaupunki ja piirikunta Turkin länsirannikolla. Vuonna 2014 siellä oli lähes 78&nbsp;000 asukasta.

Kuşadası on suosittu matkailukohde. Sinne tehdään pakettimatkoja, ja Efesokseen matkailijoita vievät risteilyalukset pysähtyvät sen satamaan. Kaupungin laidalla sijaitsee Adaland-niminen vesipuisto.

Kuşadasin vanhimmat jäänteet asutuksesta ovat ajalta 3000 vuotta eaa. Antiikin aikana paikalla sijaitsi Pygelan kaupunki. Persialaiset valtasivat sen 646 eaa., ja noin vuodesta 200 eaa. se oli osa ensin Roomaa, sittemmin Bysanttia. Kuşadasin linnoitus ja vanhakaupunki ovat ottomaanien valtakaudelta. Kreikkalaiset valtasivat kaupungin ensimmäisen maailmansodan päätteeksi, ja vuodesta 1922 se on ollut osa itsenäistä Turkkia.

Kuşadasının maantieteellinen piirre sisältää sekä vuoristoisia alueita että tasankoja. Aikaisemmin tasankoja hyödynnettiin pääasiassa maatalousalueina, kun taas kylät perustettiin vuoristoon. Kuşadasının historiallinen merkitys liittyi sen sijaintiin lähellä merkittäviä antiikin kaupunkeja, kuten Efesosta, Miletiosta, Prienestä, Didymasta, Afrodisiaksesta, Trallesista, Nysasta, Alabandasta, Alindasta, Gergasta ja Harpasasta. Tämä sijainti teki Kuşadasista menneisyydessä merkittävän paikan.

## Lähteet

## Aiheesta muualla
Sydney Greenstreet

**Sydney Hughes Greenstreet** (27. joulukuuta 1879 Sandwich, Englanti – 18. tammikuuta 1954 Hollywood, Kalifornia) oli englantilainen näyttelijä. Hän aloitti teatterissa ja siirtyi elokuviin 62-vuotiaana elokuvassa The Maltese Falcon (Maltan haukka, 1941). Hän työskenteli Warner Brothersin riveissä koko tuon vuosikymmenen lopun. Greenstreet näytteli mm. elokuvissa The Mask of Dimitrios (Suurhuijari Dimitrios, 1944) ja The Verdict (Musta hansikas, 1946) näyttelijä Peter Lorren kanssa. Hän näytteli useita rooleja Hollywood-legendojen kanssa (mm. James Stewart, Humphrey Bogart ja Spencer Tracy) lyhyestä elokuvaurastaan huolimatta. Greenstreet jäi elokuvamaailmasta eläkkeelle vuonna 1949, jonka jälkeen hän jatkoi työskentelyä radiossa.

## Lähteet
kirja: 501 Elokuvatähteä, Steven Jay Schneider, 2007
Josefa Idem

**Josefa Idem** (s. 23. syyskuuta 1964 Goch, Nordrhein-Westfalen, Saksan liittotasavalta) on saksalaissyntyinen, nykyisin italialainen ratamelonnan olympiavoittaja ja poliitikko. Hän osallistui ensimmäisenä naisurheilijana kahdeksan kertaa olympialaisiin ja saavutti viisi mitalia. Viimeisen MM-mitalinsa hän saavutti 44-vuotiaana vuonna 2009.

Ensimmäisen olympiamitalinsa Idem saavutti Los Angelesissa 1984 Saksan liittotasavaltaa edustaen. Hän saavutti kajakkikaksikoiden 500 metrillä pronssia ja sijoittui kajakkinelosten 500 metrillä viidenneksi.  Soulissa 1988 hän sijoittui kajakkiyksiköissä yhdeksänneksi ja nelosissa viidenneksi.  Barcelonassa 1992 hän edusti jo Italiaa ja sijoittui yksiköissä neljänneksi.
Atlantassa 1996 hän saavutti yksiköissä pronssia ja Sydneyssä 2000 hän vihdoin voitti kultaa. Ateenassa 2004 ja Pekingissä 2008 Idem saavutti yksiköissä hopeaa ja kahdeksansissa olympialaisissaan Lontoossa 2012 hän sijoittui viidenneksi.

Idem valittiin Italian tasa-arvo-, urheilu- ja nuorisoministeriksi Enrico Lettan hallitukseen huhtikuussa 2013.

## Lähteet
Space Metal

**Space Metal** voi tarkoittaa ainakin seuraavia asioita:
* *[[Space Metal (UFOn albumi)|Space Metal]]*, UFOn albumi
* *[[Space Metal (Star Onen albumi)|Space Metal]]*, Star Onen albumi.
Jääkiekon maailmanmestaruuskilpailujen 2013 kokoonpanot

Tämä on luettelo jääkiekon maailmanmestaruuskilpailuihin 2013 nimetyistä urheilijoista. Pelaajan nimen yhteydessä on ilmoitettu hänen pelinumeronsa kilpailuissa ja kaudella 2012–2013 edustamansa seura.

## Lohko STO
### 
* **Päävalmentaja:**  Alois Hadamczik

### 

* **Päävalmentaja:**  Pär Mårts

### 
* **Päävalmentaja:**  Lindy Ruff

### 
* **Päävalmentaja:**  Roy Johansen

### 

* **Päävalmentaja:**  Sean Simpson

### 
***Päävalmentaja:**  Per Bäckman

### 
***Päävalmentaja:**  Andrei Skabelka

### 
* **Päävalmentaja:**  Matjaž Kopitar

## Lohko HEL
### 
* **Päävalmentaja:**  Zinetula Biljaletdinov

### 
* **Päävalmentaja:**  Jukka Jalonen

 

### 
* **Päävalmentaja:**  Vladimír Vůjtek

### 
* **Päävalmentaja:**  Joe Sacco

### 
* **Päävalmentaja:**   Pat Cortina

### 
* **Päävalmentaja:**  Ted Nolan

### 
* **Päävalmentaja:**  Dave Henderson

### 
* **Päävalmentaja:**   Emanuel Viveiros

## Lähteet
### Viitteet
Space Metal (Star Onen albumi)

**Space Metal** on vuonna 2002 ilmestynyt Star One -kokoonpanon ensimmäinen studioalbumi. Albumin kappaleet perustuvat avaruusaiheisiin elokuviin.

## Kappaleet
# 
# 
# 
# 
# 
# 
# 
# 
# 
# 

## Arvostelut
* AllMusic: 
* Imperiumi: 9/10

## Lähteet

## Aiheesta muualla
* 
*
Santa Cruzin saarten taistelu

**Santa Cruzin saarten taistelu** oli toisen maailmansodan meritaistelu, joka käytiin Yhdysvaltain ja keisarillisen Japanin laivastojen välillä Salomonsaarten lähistöllä 25.–27. lokakuuta 1942. Taistelua on kuvattu Japanin Pyrrhoksen voitoksi, sillä se menetti paljon kokeneita lentäjiä, ja menetys toi liittoutuneille strategista etua.

Taistelussa Yhdysvallat menetti lentotukialus *[[USS Hornet (1940)|USS Hornetin]]* ja hävittäjä *[[USS Porter]]in*, ja 81 sen lentokonetta ammuttiin alas. Lisäksi *[[USS Enterprise (CV-6)|USS Enterprise]]*, kevyt tukialus *[[USS San Juan]]*, taistelulaiva *[[USS South Dakota]]* ja hävittäjät *USS Smith* ja *USS Mahan* vaurioituivat pahasti. Japani ei menettänyt yhtään alusta, mutta 99 sen lentokonetta ammuttiin alas ja lentotukialukset *[[Shōkaku]]* ja *[[Zuihō]]* sekä raskas risteilijä *[[Chikuma (1938)|Chikuma]]* vaurioituivat pahasti. Japanilaiset menettivät 500 miestä ja yhdysvaltalaiset 266 miestä. Taistelu kulutti japanilaisten voimia niin paljon, että liittoutuneet saavuttivat ratkaisevat voitot japanilaisista Guadalcanalin taistelussa.

## Lähteet
* Erkki Arni: *Taistelu Tyynen meren herruudesta 1941–1945.* Porvoo-Helsinki: WSOY, 1964.
Blue Tattoo

**Blue Tattoo** on virolaisen Vanilla Ninja -yhtyeen kolmas studioalbumi. Se julkaistiin maaliskuussa 2005.

Albumi sijoittui Saksan albumilistalla neljännelle sijalle, Itävallassa neljännelle sijalle ja Sveitsissä sijalle seitsemän. Puolassa albumi sijoittui sijalle 19.

## Kappalelista

## Lähteet
Närhi (täsmennyssivu)

**Närhi** voi tarkoittaa ainakin seuraavia asioita:

* närhi, yleinen varislintu

## Sukunimenä
Närhi on suomenkielinen sukunimi. Huhtikuun 2013 lopussa kyseinen sukunimi oli 1815 henkilöllä. Tunnettuja suomalaisia Närhiä ovat muun muassa:

* Antti Närhi (s. 1944), yritysjohtaja, teollisuusneuvos
* Beda Närhi (1896–1971), taidemaalari ja piirustuksenopettaja
* Hannes Närhi (1893–1943), näyttelijä ja lavastaja
* Harri Närhi (s. 1953), kirjailija ja elokuvakriitikko
* Kati Närhi (s. 1973),  graafinen suunnittelija ja sarjakuvapiirtäjä
* Laura Närhi (s. 1978),  laulaja, Seppo Närhen tytär
* Matti Närhi (s. 1975), entinen keihäänheittäjä
* Otto Närhi (1864–1904), näyttelijä
* Otto Emil Närhi (1886–1949), pappi, lähetyssaarnaaja ja kristillinen kirjailija
* Paula Ritanen-Närhi (s. 1960), puutarhatoimittaja ja tietokirjailija
* Roosa Närhi (s. 1990), taekwondoin
* Seppo Närhi (s. 1949), laulaja
* Seppo Närmi (s. 1956), päätoimittaja
* Tarja Närhi, radio- ja tv-juontaja

## Muita
* *[[Pikku Närhi]]*, Sarjakuva-Finlandialla palkittu sarjakuva
* *[[Närhi − Kaunis ja salaperäinen]]*, Timo-Heikki Variksen tietokirja närhestä

## Lähteet
Patrick Taval

**Patrick Taval** (4. toukokuuta 1956 – 29. huhtikuuta 2013) oli papuauusiguinealainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 8. tammikuuta 1984 ja nimitettiin Rabaulin vihkipiispaksi sekä Thimidan titulaaripiispaksi 22. kesäkuuta 1999. Piispaksi konsekroinnin suoritti 2. lokakuuta Karl Hesse, jota avustivat Desmond Charles Moore ja Ambrose Kiapseni.

Taval sai 6. joulukuuta 2007 nimityksen Kereman koadjuuttoripiispaksi, ja 13. maaliskuuta 2010 hänestä tuli sen piispa. Tässä virassa hän toimi, kunnes kuoli 56-vuotiaana.

## Lähteet
Desmond Charles Moore

**Desmond Charles Moore** (12. toukokuuta 1926 Thebarton – 2. kesäkuuta 2020) oli australialainen, Papua-Uudessa-Guineassa toiminut roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 27. heinäkuuta 1957 ja nimitettiin Sideian (sittemmin Alotau-Sideian) hiippakunnan johtoon 7. maaliskuuta 1970. Piispaksi konsekroinnin suoritti 2. heinäkuuta Virgil Patrick Copas, jota avustivat James William Gleeson ja Francis John Doyle.

Moore jäi eläkkeelle 25. kesäkuuta 2001.

## Lähteet
NHL-kausi 1954–1955

**NHL-kausi 1954–1955** oli National Hockey Leaguen historian 38. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–3.

Runkosarjan pistepörssin ja Art Ross Trophyn voitti Montreal Canadiensia edustanut Bernie Geoffrion. Geoffrion keräsi 70 ottelussa yhteensä 75 tehopistettä, joista 38 oli maaleja ja 37 syöttöpisteitä. Hän myös jakoi maalipörssin voiton Maurice Richardin kanssa 38 osumallaan. Pudotuspelien pistepörssin ykkönen oli puolestaan Detroit Red Wingsin Gordie Howe. Hän teki 11 pudotuspeliottelussa 20 tehopistettä, joista 9 oli maaleja ja 11 maaliin johtaneita syöttöjä. Hart Trophyn sai Toronto Maple Leafsia edustanut Ted Kennedy. 

Parhaalle puolustajalle jaettavan Norris-palkinnon voitti Montreal Canadiensin Doug Harvey, ja parhaan tulokkaan Calder Memorial Trophyn sai Chicago Black Hawksia edustanut Ed Litzenberger.

Pyhän Patrickin päivänä 17. maaliskuuta 1955 Montreal Canadiensin ja Detroit Red Wingsin välisen runkosarjaottelun yhteydessä sattui kuuluisa mellakka, joka tunnetaan englanniksi nimellä ”Richard Riot” ja ranskaksi nimellä ”L’Émeute”. Neljä päivää aiemmin Maurice Richard oli ottanut yhteen häntä mailalla päähän lyöneen Boston Bruins -puolustaja Hal Laycoen kanssa. Nujakan yhteydessä myös tapaukseen puuttunut linjatuomari Cliff Thompson oli joutunut Richardin iskun kohteeksi. Tämän seurauksena NHL:n presidentti Clarence Campbell asetti tuolloin NHL:n pistepörssin kärjessä olleen Richardin pelikieltoon koko loppukauden ajaksi. Kyseessä oli siihen mennessä pisin NHL:ssä annettu pelikielto. Laycoe ei sen sijaan saanut tilanteesta minkäänlaista rangaistusta.

Päätös raivostutti kanadanranskalaiset, joille Richard oli suuri urheilusankari ja kanadanranskalaisuuden ilmentymä. Niinpä Campbellin tullessa katsomaan Montrealin kotiottelua Detroitia vastaan hänet otettiin vastaan buuauksin ja hänen päälleen viskeltiin muun muassa kananmunia. Ensimmäisen erän päätyttyä Campbellin suuntaan heitettiin kyynelkaasupommi. Niinpä ottelun tapahtumapaikkana toiminut Montreal Forum jouduttiin evakuoimaan, ja Detroit nimettiin ottelun voittajaksi vain yhden erän jälkeen. Mellakoiva yleisö jatkoi kuitenkin riehumistaan kaduilla rikkoen muun muassa ikkunoita ja kääntäen autoja ylösalaisin. Kahdentoista poliisin lisäksi 25 siviiliä loukkaantui ja yli 60 ihmistä pidätettiin. Lisävahinkojen estämiseksi Richard vetosi seuraavana päivänä yleisöön radiossa, jotta kaaos saataisiin päättymään, ja tämän jälkeen väkivaltaisuuksia ei enää esiintynyt.

## Runkosarja

*Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.* 

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Pudotuspelit

 
### Pudotuspelien pistepörssi
*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## NHL-palkinnot

### Tähdistökentälliset

## Lähteet
James Vincent McMorrow

**James Vincent McMorrow** (s. 14. tammikuuta 1983) on irlantilainen folklaulaja ja lauluntekijä.  Hänen debyyttialbuminsa *Early in the Morning* julkaistiin helmikuussa 2010.  Hän kirjoitti albumin yksinäisyyden aikana rantatalossa Irlannissa.  Hänen musiikkiaan on verrattu Bon Iveriin, Sufjan Stevensiin, ja Ray LaMontagneen. Kappaleita *Early in the Morning* -albumilta on käytetty yhdysvaltalaisissa televisio-ohjelmissa.

McMorrowin teki televisiodebyyttinsä BBC Twon ohjelmassa *[[Later... with Jools Holland]]* 27. toukokuuta 2011.

McMorrow esiintyi Eurosonic Festivaleilla 2012, kun Irlanti oli "valokeilamaa".

## Diskografia
### Albumit

### EP:t
**The Sparrow and the Wolf* (2008)
**Self Titled EP* (julkaistu vain Yhdysvalloissa)

### Singlet

## Lähteet
Our Version of Events

**Our Version of Events** on Emeli Sandén vuonna 2012 julkaistu esikoisalbumi. Se debytoi Suomen virallisen listan sijalla 5.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 67/100
* Allmusic: 
* The Daily Telegraph: 
* The Observer: 
* Soundi: 

## Lähteet
Girardi

**Girardi** on muun muassa seuraavien henkilöiden sukunimi:

* Agenor Girardi (1952–2018), brasilialainen katolinen piispa
* Alexander Girardi (1850–1918), itävaltalainen näyttelijä ja laulaja
* Daniel "Dan" Girardi (s. 1985), kanadalainen jääkiekkopuolustaja
* Vittorino Girardi (s. 1938), italialaissyntyinen roomalaiskatolinen piispa.
Ex ovis pullus non natis serò fit ullus

**Ex ovis pullus non natis serò fit ullus** on rap-artisti Paperi T:n ja rap-artisti/tuottaja Khidin yhteinen EP, joka julkaistiin kesäkuussa 2013 Monsp Recordsin kautta. Levy julkaistiin rajoitettuna LP-painoksena sekä digitaalisena julkaisuna.
EP nousi Suomen virallisen listan mid-price listan sijalle 6 viikolla 24/2013. Levystä julkaistiin myös yksi CD-levy, joka huutokaupattiin parivaljakon keikalla.

LP:n pienen painoksen vuoksi julkaisusta on tullut suosittu kohde keräilijöiden keskuudessa ja sen hinta nouseekin usein moninkertaiseksi alkuperäiseen nähden. Suuren kysynnän vuoksi levystä on pyydetty usein uusintapainosta, mutta Khidin ja Paperi T:n mukaan juuri keräilyaspektin vuoksi sellaista ei tulla valmistamaan. 

## Kappaleet
# 
# 
# 
# 
# 
# 

## Lähteet
Metacomet

**Metacomet** (1639 – 12. elokuuta 1676) oli wampanoag-intiaanien tunnetuin päällikkö. Englantilaisten siirtolaisten keskuudessa hänet tunnettiin yleisesti kuningas Philipinä. Metacomet jatkoi isänsä ja veljensä viitoittamaa tietä ja pyrki pitämään kansansa suhteet kunnossa Uuteen-Englantiin. Monet kahden eri rodun väliset näkemyserot ja siirtolaisten lisääntyneet määrät johtivat välien lopulliseen huononemiseen. Vuonna 1675 alkaneessa kuningas Philipin sodassa Metacomet johti yhdistyneitä Massachusettsin ja Rhode Islandin intiaaneja Uutta-Englantia vastaan ja aiheutti valtavat menetykset siirtokunnalle.

Taistelujen päätteeksi Metacomet surmattiin ja hänen päänsä lähetettiin keihään nokassa Plymouthiin, jossa sitä pidettiin näytteillä neljännesvuosisadan ajan. 

## Lähteet
* 
* 

### Viitteet
Ruosteselkärastas

**Ruosteselkärastas** (*Turdus rufopalliatus*) on rastaiden heimoon kuuluva varpuslintu.

## Levinneisyys
Ruosteselkärastasta tavataan pesivänä Meksikossa. Laji on joskus havaittu myös Yhdysvaltain eteläosissa pesimäajan ulkopuolella. Lajin populaatiota ei ole arvioitu, mutta sen on kuvattu olevan melko yleinen tai yleinen koko levinneisyysalueellaan. Laji on luokiteltu elinvoimaiseksi.

## Lähteet
Translatewiki.net

**translatewiki.net** on verkkoperustainen ilmaisten ja avoimen lähdekoodin projektien lokalisointialusta, joka käyttää MediaWikin Translate-laajennosta. Translatewikissä on tuhansia vapaaehtoisia kääntäjiä, jotka kääntävät ja päivittävät kymmeniätuhansia tekstijonoja kuukaudessa yli 200 kielelle. MediaWiki-ohjelmiston käännökset tehdään translatewikin kautta.

Sivuston perustaja on suomalainen Niklas Laxström. Hän aloitti projektin nimellä BetaWiki.

Heinäkuussa 2019 translatewiki.net liittyi yleishyödylliseen Software in the Public Interest -yhteisöön.

## Lähteet

## Aiheesta muualla
* translatewiki.net
Hanna Rydh

**Hanna Albertina Rydh** (12. helmikuuta 1891 Tukholma – 29. kesäkuuta 1964 Tukholma) oli ruotsalainen arkeologi. Hän perusti talvisodan puhjettua Suomen avun keskuskomitean (Centrala Finlandshjälpen) yhdessä Maja Sandlerin kanssa, jonka puoliso oli ulkoministeri Rickard Sandler. Hän toimi myös naisliikkeessä.

## Lähteet
Raajärvi (järvi Kouvolassa)

**Raajärvi** on matala järvi Kouvolan Jaalassa Kymenlaakson luoteisosassa. Sen pinta-ala on 1,1 neliökilometriä. Etäisyys Kouvolan keskustasta on 30 kilometriä luoteeseen.

## Maantietoa
Raajärvi on 1,5&nbsp;kilometriä pitkä, 1,3&nbsp;kilometriä leveä, ja sen pinta-ala on 110&nbsp;hehtaaria eli 1,1&nbsp;neliökilometriä. Raajärven pyöreähköä yleisilmettä sävyttävät lukuisat niemimaat, kuten lounaisrannan Talasniemi ja pohjoisrannan Vitaniemi. Siinä on neljä saarta, joiden pinta-ala on 0,17&nbsp;hehtaaria. Saarista kolme yli aarin ja viimeinen on alle aarin kokoinen. Raajärven kaakkoisosassa sijaitsee kaksi pientä saarta: Vähäsaari ja Isosaari.

Järvi on luodattu ja siitä on julkaistu syvyyskartat. Järven tilavuudeksi on määritetty 2,16&nbsp;miljoonaa kuutiometriä eli 0,00216&nbsp;kuutiokilometriä ja sen keskisyvyydeksi on saatu 2,0&nbsp;metriä. Järvi syvenee rannoilta suhteellisen tasaisesti kohti keskiosaa. Syvin kohta, 5,6&nbsp;metriä, sijaitsee järven luoteisosassa . Järven rantaviivan pituus on 7,1&nbsp;kilometriä, josta saarten rantaviivan yhteispituuden osuus siitä on 350&nbsp;metriä.  Järven rannoilla on runsaasti pientaloja.

## Vesistösuhteet
Raajärvi (14.945.1.010) kuuluu Rautjoen valuma-alueeseen (14.945), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Raajärvi on Rautjoen valuma-alueen toiseksi laajin vakavesi. Laajin on Rautjärvi ja kolmanneksi laajin on Myntjärvi. Rautjoen valuma-alueeseen kuuluu kolmetoista vähintään hehtaarin laajuista vakavettä.

Raajärvi laskee Talasniemen tyvestä luoteeseen Rautjärveen.

## Lähteet
Matti Suuronen

**Matti Johannes Suuronen** (14. kesäkuuta 1933 Lammi – 16. huhtikuuta 2013 Espoo) oli suomalainen arkkitehti. Hänen kansainvälisestikin tunnettu työnsä on lujitemuovista valmistettu Futuro-talosarja.

Suuronen valmistui Teknillisestä Korkeakoulusta 1961 ja perusti pian oman toimiston, Casa Finlandian, jossa oli enimmillään 12 työntekijää. Hän suunnitteli Gulfin huoltamoita, kioskeja, omakoti- ja rivitaloja ja myös julkisia rakennuksia. 

Futuron herättämän kansainvälisen kiinnostuksen imussa Polykem Oy lanseerasi kokonaisen sarjan Matti Suurosen suunnittelemia muovirakennuksia. Tähän Casa Finlandia -sarjaan kuuluivat huoltoasema CF-100/200 (1969), kioski CF-10 (1970) sekä asuin- tai liikerakennus Venturo (1971). Casa Finlandia -tuotteiden yhteisenä nimittäjänä oli ajatus tehdä sarjavalmisteisia, kestäviä, helposti kuljetettavia ja pystytettäviä rakennuksia. Numerot CF-sarjan rakennusten nimissä viittaavat sisätilojen neliömääriin.  

Säilyneitä Casa Finlandia -sarjan huoltoasemarakennuksia ovat nykyisin ainakin Vantaan Simonkylän Bosch Car Service -rakennus sekä St1-asema Lempäälässä Helsingintien (tie 130) varrella.

Suurosen puoliso oli pianisti Sirkku Suuronen, ja heillä oli kolme lasta.

## Muita Suurosen suunnittelemia rakennuksia

* Starckjohannin entinen pääkonttori

## Lähteet
Jemeninrastas

**Jemeninrastas** (*Turdus menachensis*) on rastaiden heimoon kuuluva varpuslintu.

## Tuntomerkit
Jemeninrastas on 23&nbsp;cm pitkä. Se on väriltään melko yksivärisen ruskea. Kurkussa ja rinnassa on mustaa viirutusta tai täplitystä. Siipien alapuoli on oranssi. Nokka on oranssinkeltainen ja jalkojen väri vaihtelee lihanvärisestä keltaiseen.

## Levinneisyys
Jemeninrastasta tavataan kotoperäisenä Arabian niemimaan lounaisosissa ja sitä esiintyy Saudi-Arabian ja Jemenin alueilla. Laji on luokiteltu silmälläpidettäväksi.

## Elinympäristö
Jemeninrastas elää tiheissä metsissä ja pensaikoissa. Laji on kärsinyt metsien hakkuista.

## Lisääntyminen
Jemeninrastas pesii maalis-kesäkuussa. Pesä sijaitsee pensaassa tai puunoksalla 1–2 metrin korkeudessa.

## Ravinto
Jemeninrastas käyttää ravinnokseen hedelmiä ja selkärangattomia.

## Lähteet
Suomen kansan ryhtiliike

**Suomen kansan ryhtiliike** oli Helsingissä vuonna 1949 perustettu yhdistys, jonka tarkoituksena oli kohentaa suomalaista tapakulttuuria ja alkoholikäyttäytymistä. Sen toimintaa rahoittivat pääasiassa Oy Alkoholiliike Ab ja Sosiaaliministeriö.

Yhdistys harjoitti julkaisu-, tutkimus- ja elokuvatoimintaa ja järjesti esitelmätilaisuuksia. Se järjesti vuodesta 1952 alkaen paikkakuntien välisiä viihtyisyys-, siisteys- ja käytöskilpailuja. Kilpailut järjestettiin niin, että eri paikkakunnille lähetettiin tarkkailijoita testaamaan ja seuraamaan erityisesti palvelualoilla toimivien käyttäytymistä. Myös yleistä siisteyttä ja asukkaiden rehellisyyttä tarkkailtiin. Joensuun kaupungintalon puistossa on Uno Aron (1899–1963) vuonna 1957 tekemä patsas, jonka Ryhtiliike lahjoitti Joensuulle sen jälkeen, kun kaupunki oli voittanut valtakunnallisen käytöskilpailun kolmannen kerran vuonna 1957.

Vuonna 1963 yhdistyksellä oli 27 jäsenyhdistystä. Helsingin kaupunki avusti järjestöä myöntämällä olympiavuonna 1952 sille 500&nbsp;000 markan avustuksen.

Myöhemmin yhdistyksen tehtäviä ovat jatkaneet Tapakasvatus ry. vuosina 1975–1993 ja Terveys – Hälsan vuodesta 1993.

## Alkuvaiheet
Suomen kansan ryhtiliikkeen edeltäjä oli loppuvuonna 1945 sodan jälkeisissä tunnelmissa perustettu Kansalaisryhti ry. Se suuntasi toimintansa etenkin opiskelija- ja työnantajajärjestöjä kohtaan sekä kotipolttoa vastaan. Sille antoivat suurta tukea erilaiset urheilijatahot, sillä heille oli tärkeää kansan valmistaminen toimimaan arvokkaina olympiakisojen isäntinä.

Vuonna 1949 Kansalaisryhti korvattiin Suomen kansan ryhtiliikkeellä (). Kansalaisryhti oli toiminut enemmän kulissien takana, mutta Ryhtiliike suuntautui paljon enemmän ulospäin ja tarkoituksena oli perustaa useita paikallisyhdistyksiä. Järjestön ensimmäinen tavoite vuonna 1949 oli järjestää *Olympiaryhtikampanja*. Kampanjan tavoitteena virallisessa kampanjaesitteessä vuodelta 1952 kerrottiin seuraavaa:*"[Suomen kansan ryhtiliikkeen] perustamisen eräänä tärkeänä syynä ja samalla Ryhtiliikkeen toiminnan tärkeänä lähitavoitteena oli saada vuoden 1952 olympiakisoihin mennessä aikaan yleisten käyttäytymistapojen kohenemista ja ryhdistäytymistä niin, että olympiaisännyyden laajoille kansalaispiireille asettamat velvoitukset voitaisiin hoitaa mahdollisimman hyvin ja kansamme siten saisi runsaasti uusia ystäviä ja goodwilliä ympäri maailmaa".*Järjestö ei kuitenkaan koskaan saavuttanut niin suurta kannatusta kuin oli toivottu, ja se olisikin todennäköisesti kaatunut ilman Alkon tukitoimintoja. Alkon tuki järjestölle ei kuitenkaan ollut itsestään selvää, vaan sen jakamisesta kiisteltiin Alkon sisällä vuosien saatossa.

## Rahoitus

## Julkaisuja
* *Hyvän käytöksen opas*. Helsinki: Otava 1952, 2. painos 1970.

## Lähteet

## Kirjallisuutta
*Matti Peltonen, *Remua ja ryhtiä*, Gaudeamus 2002
*Riikka Jaakola, Suomen kansan ryhtiliike 1949–1952. 2008 (pro gradu Helsingin yliopistossa)

## Aiheesta muualla
*Matti Peltonen, Auttaisiko uusi ryhtiliike?, Yhteiskuntapolitiikka-lehti 71 (2006):3
Jääkiekon I-divisioonan kausi 1974–1975

**Kaudella 1974–1975** jääkiekon toiseksi korkein sarjataso pelattiin ensimmäistä kertaa I-divisioonan nimellä. Sarjajärjestelmä muuttui siten, että aiemman monilohkoisen sarjan sijasta pelattiin kahdeksan joukkueen yksilohkoinen sarja, jossa pelattiin nelinkertainen runkosarja. Sarjan kaksi parasta nousivat suoraan seuraavaksi kaudeksi perustettuun SM-liigaan.

## Sarjataulukko

**Uusintaottelu**

Vaasan Sport ja Forssan Palloseura nousivat seuraavaksi kaudeksi perustettuun SM-liigaan. SM-sarjasta I-divisioonaan putosivat SaiPa ja TuTo. SaPKo ja JyP putosivat sarjasta, mutta seuraavalle kaudelle I-divisioonan joukkuemäärää nostettiin kymmeneen, jolloin molemmat saivat pitää sarjapaikkansa. II-divisioonasta nousivat Reipas ja Jukurit.

## Lähteet
Vanilla Ninjan diskografia

Vanilla Ninja on virolainen pop rock -yhtye, joka on julkaissut neljä studioalbumia, yhden livealbumin, viisitoista singleä, yhden videoalbumin, ja kaksitoista musiikkivideota. 

## Albumit
### Studioalbumit

### Kokoelmat
* *[[Silent Emotions]]* (2005)
* *[[Best of (Vanilla Ninja)|Best of]]* (2005)

## Singlet
* Club Kung Fu (2003)
* Tough Enough (2003)
* Don't Go Too Fast (2004)
* Liar (2004)
* When the Indians Cry (2004)
* Blue Tattoo (2004)
* I Know (2005)
* Cool Vibes (2005)
* Megamix (2005)
* Dangerzone (2006)
* Rockstarz (2006)
* Insane in Vain (2007, ainoastaan Viron radioihin)
* Birds of Peace (2008)
* Crashing Through The Doors (2008)
* Gotta Get It Right (2025)

## Musiikkivideot
* Nagu Rockstaar (2003)
* Tough Enough (2003)
* Don't Go Too Fast (2004)
* Liar (2004)
* When the Indians Cry (2004)
* Blue Tattoo (2004)
* I Know (2005)
* I Know (Unplugged) (2005)
* Cool Vibes (2005)
* Megamix (2005)
* Dangerzone (2006)
* Rockstarz (2006)

## DVD:t
* Traces of Sadness (Live in Estonia) (2004)
* Best Of: The Video Collection (2005)

## Lähteet
Aili Montonen

**Aili Kaisla Montonen-Rinne** (18. lokakuuta 1916 Kotka – 15. heinäkuuta 2008 Helsinki) oli suomalainen näyttelijä, ohjaaja ja teatteripedagogi.

Montonen-Rinne kävi Suomen Näyttämöopiston 1938–1940 ja opiskeli laulua Ester Naparstokin, Telma Tuuloksen ja Elli Tompurin oppilaana. Hän näytteli 1940–1960-luvuilla Helsingin ja Lohjan työväenteattereissa, Kotkan maakuntateatterissa, Tampereen teatterissa, Turun kaupunginteatterissa, Porin teatterissa, Hämeenlinnan työväenteatterissa sekä Lahden, Joensuun ja Helsingin kansanteattereissa ja Operettiteatterissa. Vuonna 1963 hänet nimitettiin vastaperustetun Tapiolan nuorisoteatterin johtajaksi. Montoselle myönnettiin valtion ylimääräinen taiteilijaeläke vuodesta 1985 alkaen.

Aili Montonen-Rinne oli vuodesta 1948 naimisissa näyttelijä Tommi Rinteen kanssa.

## Filmografia
**Ei ruumiita makuuhuoneeseen*, ohjaus Aarne Tarkas, 1959
**Harha-askel,* ohjaus Erik Häkkinen, 1964
**Kaks' tavallista Lahtista*, ohjaus Ville Salminen, 1960
**Opettajatar seikkailee*, ohjaus Aarne Tarkas, 1960
**Pekka Puupää*, ohjaus Ville Salminen, 1953
**Rauhanranta 12*, ohjaus Pertti Melasniemi, 1978–1981
**Tilapää Wallin*, ohjaus Seppo Montonen, 1970

## Lähteet

## Aiheesta muualla
*
*